CELEX: 62021CN0253
Language: el
Date: 2021-04-22 00:00:00
Title: Υπόθεση C-253/21: Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 22 Απριλίου 2021 — TUIfly GmbH κατά FI, RE

19.7.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 289/26
            
         
      Αίτηση προδικαστικής αποφάσεως την οποία υπέβαλε το Landgericht Hamburg (Γερμανία) στις 22 Απριλίου 2021 — TUIfly GmbH κατά FI, RE
      (Υπόθεση C-253/21)
      (2021/C 289/37)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Hamburg
      
         Διάδικοι στην υπόθεση της κύριας δίκης
      
      
         Ενάγουσα: TUIfly GmbH
      
         Εναγόμενοι: FI, RE
      
         Προδικαστικό ερώτημα
      
      Έχουν το άρθρο 5, παράγραφος 1, στοιχείο γ', σημείο iii, το άρθρο 7, παράγραφος 1, και το άρθρο 8, παράγραφος 3, του κανονισμού (ΕΚ)261/2004 (1) την έννοια ότι υπάρχει ματαίωση πτήσεως, στην περίπτωση κατά την οποία ο αερολιμένας αφίξεως στον οποίον προσγειώνεται η πτήση είναι διαφορετικός από αυτόν για τον οποίο είχε γίνει η κράτηση, μη ευρισκόμενος στην ίδια πόλη, στον ίδιο δήμο ή στην ίδια περιφέρεια με τον αερολιμένα προορισμού για τον οποίον είχε γίνει κράτηση, οι δε επιβάτες μεταφέρονται εν συνεχεία με λεωφορείο από τον εν λόγω αερολιμένα στον αερολιμένα προορισμού για τον οποίον είχε γίνει η κράτηση, στον οποίον οι επιβάτες αφικνούνται με καθυστέρηση μικρότερη των τριών ωρών;
      
         (1)  Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) αριθ. 295/91 (ΕΕ. 2004, L 46, σ. 1).